jkorsvik/nowiki_second_scrape_merged huggingface dataset:
Skøyenbakken (Oslo)

Skøyenbakken (1-11, 2-28) er en vei på Bryn i bydel Østensjø i Oslo. Nummereringsmessig går den fra Østensjøveien til Promenaden, men er enveiskjørt i motsatt retning.
Navnet ble vedtatt i 1917.
Nordre Skøyen hovedgård har adresse i denne veien (nr. 17). For øvrig har veien villabebyggelse.


== Kilder ==
Knut Are Tvedt, red. (2010). «Skøyenbakken». Oslo byleksikon (5. utg.). Oslo: Kunnskapsforlaget. s. 514. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Siggerudveien (Oslo)

Siggerudveien (1-805; ingen partallsadresser) er en vei på Klemetsrud i bydel Søndre Nordstrandi Oslo. Den går sørover fra Enebakkveien, krysser grensen til Nordre Follo kommune og fortsetter til tettstedet Siggerud. I Nordre Follo fortsetter veien som fylkesvei 36 (før 2010: fylkesvei 33) og som fylkesvei 154 til Klokkerud.
Navnet ble vedtatt i 1907.


== Kilder ==
Knut Are Tvedt, red. (2010). «Siggerudveien». Oslo byleksikon (5. utg.). Oslo: Kunnskapsforlaget. s. 502. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Silurveien (Oslo)

Silurveien (1–59, 2–46) er en vei på Ullern (bydel Ullern) i Oslo. Den går nordøstover fra Ullernchausseen, under Kolsåsbanen og i sløyfe vestover til Ullernåsen stasjon.
Veien het tidligere Vulkanveien, men fikk dagens navn i 1955 etter den geologiske perioden silur.
Veien har en blanding av boliger og næringsbygg. Silurveien sykehjem er i nr. 4-6.


== Referanser ==


== Kilder ==
Knut Are Tvedt, red. (2010). «Silurveien». Oslo byleksikon (5. utg.). Oslo: Kunnskapsforlaget. s. 503. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Simensbråtveien (Oslo)

Simensbråtveien (1-27, 2-44) er en vei på Simensbråten i bydel Nordstrandi Oslo. Den går fra Vårveien til Enebakkveien.
Navnet ble vedtatt i 1915.


== Kilder ==
Knut Are Tvedt, red. (2010). «Simensbråtveien». Oslo byleksikon (5. utg.). Oslo: Kunnskapsforlaget. s. 503. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Bernhusveien (Oslo)

Bernhusveien (7, 2-10) er en vei på Holtet i bydel Nordstrand i Oslo. Den går som blindvei fra Kongsveien mot Ekebergveien nord for Jacobs.
Veinavnet ble vedtatt i 1922.


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Bernt Knudsens vei (Oslo)

Bernt Knudsens vei (1-61A, 2-62) er en vei på Bekkelagshøgda i bydel Nordstrand i Oslo. Den går fra Raschs vei til Sigurd Johannesens vei.
Veien fikk navn i 1922 etter gårdbruker Bernt Andreas Knudsen (1809–73), som eide Søndre Hellerud gård i 1840–70.


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Bertramjordet (Oslo)

Bertramjordet (1–74) er en vei på Holmlia i bydel Søndre Nordstrand i Oslo. Den fungerer som adkomstvei fra Nordåsveien til Bertramjordet borettslag.
Navnet ble vedtatt i 1985 etter geiten Bertram på Søndre Ås gård.


== Referanser ==


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Beverkollen (Oslo)

Beverkollen (1-63, 2-72) er en vei på Bjørndal i bydel Søndre Nordstrand i Oslo. Den går som blindvei sørover fra Slimevein.
Veien har tidligere het Beveråsen og Brunsåsveien, og fikk dagens navn i 1998.


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Beverveien (Oslo)

Beverveien (1-29, 2-14) er en vei på Veitvet i bydel Bjerke i Oslo. Den begynner og slutter i Veitvetveien og har form som en skjev hestesko på vestsiden av denne.
Navnet ble vedtatt i 1955.
Veien har lavblokkbebyggelse fra 1950-årene.


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Bikuben (Oslo)

Bikuben (1–25, 2–24B) er en vei på Høybråten i bydel Stovner i Oslo. Den går fra Karl Andersens vei til Fredheimveien.
Veien fikk navn i 1951 etter en lekeplass i området.


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Bilittkroken (Oslo)

Bilittkroken (1-25, 2-24B) er en vei på Brenna i bydel Søndre Nordstrand i Oslo. Den går som blindvei sørover fra Brennaveien.
Veien fikk navn i 1989 etter plassen Bilidt.


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Binneveien (Oslo)

Binneveien (1–13B, 2–18) er en vei på Holmen i bydel Vestre Aker i Oslo. Den går fra Tråkka til Bjørnveien.
Navnet ble vedtatt i 1951.


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Birger Olivers vei (Oslo)

Birger Olivers vei (1A-35, 4-34) er en vei på Nordseter i bydel Nordstrand i Oslo. Den går fra Ekebergveien til Seterhøyveien.
Veien fikk navn i 1989 etter Birger Oliver, som var lokalpolitiker og aktiv i den lokale velforeningen. Han eide villa Seterhøi fra 1919. Tidligere var veiløpet fordelt på tre veier. Den vestre het Nye Lambertsetervei, den midtre het Nyquistveien, og den nordre var regnet som en del av Mylskerudveien.
I veien er 12 terrasseblokker og 6 rekkehus i OBOS-borettslaget Nordseterskogen, fullført 1984. Kastellet skole er i nr. 34.


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Birgitte Hammers vei (Oslo)

Birgitte Hammers vei (1A-21, 2-28) er en vei på Ljan i bydel Nordstrand i Oslo. Den går fra Solveien til Svenskestien.
Veien fikk navn i 1917 etter Birgitte Hammer (1853–1909), som fikk oppført Birgitte Hammers pensjonat (i nr. 1), der Edvard Munch har malt og Knut Hamsun skrevet. På 1990-tallet ble pensjonatet bygget om til leiligheter. Hammers egen bolig var i nr. 3A.


== Referanser ==


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015. 
Lokalhistoriewiki
Biskop Grimelunds vei (Oslo)

Biskop Grimelunds vei (1A-25, 2A-16B) er en vei på Grimelund (Vinderen) i bydel Vestre Aker i Oslo. Den går som blindvei vestover fra Grimelundshaugen.
Veien fikk navn i 1952 etter biskop Andreas Grimelund, som i sin tid eide Grimelund gård. Veien har villabebyggelse fra 1950- og 1960-årene.
Omtrent ved Biskop Grimelunds vei 17 var tidligere også en av Aker og Oslos første hoppbakker, Grimelundsbakken.


== Se også ==
Grimelund gård


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Bislettgata (Oslo)

Bislettgata (1, 4-8) er en gate på Bislett i bydel St. Hanshaugen  i Oslo. Den går langs sørvestsiden av Bislett stadion fra Bislett-rundkjøringen til Sofies plass.
Gaten het tidligere Framgata, men fikk sitt nåværende navn i 1952. En annen gate ble kalt Bisletgaden fra 1871, men den ble ikke ferdig opparbeidet og heter fra 1952 Lille Bislett.


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Tone Jørstad

Tone Jørstad (født 21. november 1946 i Sauda) er tidligere direktør ved Falstadsenteret og tidligere medlem av Den Norske Nobelkomite. Hun er bosatt i Skogn i Levanger kommune, og er gift med professor og TV-produsent Sverre Gustav Krüger (f. 21. desember 1945 i Hemnes).


== Yrkesbakgrunn ==
Tone Jørstad er utdannet cand.philol. med medievitenskap som hovedfag og lærerutdanning, idrett og kunst og håndverk som støttefag. Hun har 20 års erfaring fra grunnopplæring, folkehøgskole, høgskoler og universitet. I 1989–99 var Tone Jørstad kultursjef i Levanger kommune (fra 1992 kultur- og miljøsjef). Hun ble i 1999 ansvarlig prosjektleder for etableringen av Falstadsenteret, og var direktør i Stiftelsen Falstadsenteret i perioden 2000–2016. Tone Jørstad var innvalgt som 1. varamedlem i Den Norske Nobelkomite i perioden 2015–17. Fra 20. februar 2017 og ut året fungerte hun som fast medlem i komiteen.
Som direktør ved Falstadsenteret var hun administrativt ansvarlig for forskningsprosjektet «Krigsgraver søker navn» (2009–2011) på oppdrag av Krigsgravtjenesten, og for utstillingen «Sovjetiske krigsfanger i Norge 1941–1945», åpnet på Forsvarsmuseet av Russlands president Dmitrij Medvedev i 2010. Jørstad har deltatt i nasjonale og internasjonale nettverk knyttet til temaene holocaust, historieformidling og menneskerettigheter. Hun var leder av styringsgruppen for forskningsprosjektet «Painful Heritage» (2009–2011), et internasjonalt orientert forskningsprosjekt i samarbeid med NTNU Vitenskapsmuseet, finansiert av Norges forskningsråd. Hun har også deltatt i andre internasjonale forskningsprosjekter, som «ReCall – European Conflict Archeological Landscape reappropiation» i samarbeid med NTNU, Aalborg Universitet, Newcastle University og Politecnico di Milano (2011–2014).


== Utdanning ==
Toårig lærerutdanning, Stavanger lærerskole, 1966–1968
Ettårig grunnkurs i idrett, Norges idrettshøgskole, 1968–1969
Ettårig enhet i forming, Statens lærerskole i forming (Notodden), 1974–1975
Hovedfag i medievitenskap, Universitetet i Bergen, 1996–1997


== Styreverv og utvalgsarbeid ==
2003–2008: Styremedlem Norsk Skogmuseum.
2009–2011: Styremedlem i NTNU Vitenskapsmuseet.
2010–2016: Medlem norsk delegasjon i International Holocaust Remembrance Alliance (IHRA).
2012–2014: Varamedlem/styremedlem i styret for Høgskolen i Nord-Trøndelag.
2013–2014: Medlem i prosjektgruppen for etableringen av 22. juli-minnested i Trondheim.
2013–2017: Styremedlem i fakultetsstyret for Det humanistiske fakultet på NTNU.
2015–2017: Varamedlem (fra 2017 fast medlem) av Den norske Nobelkomite.


== Referanser ==
Gateløp

Gateløp, også kalt landeveisløp, er løpsøvelser over en bestemt distanse på vei, i motsetning til baneløp eller terrengløp. Gateløp regnes som en friidrettsøvelse og inkluderer også gatestafetter, som Holmenkollstafetten.
Det mest kjente gateløpene er maratonløp (42 195 m), som står som øvelse i norske og internasjonale friidrettsmesterskap på bane, der start og målgang foregår inne på banen, mens løpet er ute i gatene. Gateløp kan være en rekke distanser fra 5 km til ultraløp på vei. De vanligste standarddistanser er likevel 10 km, 15 km, 20 km, halvmaraton (distanser under egne VM og NM), 25 km (egen distanse under NM i gateløp frem til 1986) og 30 km. Det noteres rekorder på alle disse distansene internasjonalt, men ikke nasjonalt.


== Referanser ==
Sellebakk/Lislebyfergen

Sellebakk/Lislebyfergen er en fergeforbindelse som krysser Glomma i Fredrikstad kommune i Østfold. Fergen går mellom Sellebakk på Østsiden av elven og Lisleby på vestsiden. Den er åpen for passasjerer, sykler og mopeder. Fergen er gratis.
Fergeforbindelsen er en av tre forbindelser som krysser Glomma i Nedre Glommaregionen, de to andre er Gamlebyfergen og Byfergen i Fredrikstad sentrum. Forbindelsen drives av Fredrikstad kommune og trafikkeres av fergen «Go`vakker Randi».
Fergeforbindelsen ble opprinnelig nedlagt i begynnelsen av 1980-årene grunnet lite trafikk etter åpningen av Fredrikstadbrua og Sandesund bru. 
Fergeleiene ble liggende til starten av 2010-årene. Gjenåpningen av fergeforbindelsen kom etter flere års lokalt engasjement og etter at forbindelse ble anbefalt av flere instanser. Det ble blant annet trukket frem at trafikken som kom til å gå over den nye fergeforbindelsen ville avlaste Fredrikstad sentrum. Fergeforbindelsen ble fort populær da den åpnet nye muligheter for å gå og sykle til arbeid. Forbindelsen ble gjenåpnet 17. juni 2013 etter at en ny ferge erstattet «Go`vakker Randi» på Gamlebyfergen og fergeleiene ble opprustet.


== Referanser ==


== Eksterne lenker ==
«Byfergene», fra Fredrikstad kommunes nettsider
Christian Rantzau (1614–1663)

Christian Rantzau (født 2. mai 1614, død 8. november 1663) var en dansk-holstensk greve, politiker og godseier, som var stattholder i Slesvig-Holsten.
Hans foreldre var stattholder Gert Rantzau og Dorothea Brockdorff. 


== Referanser ==


== Litteratur ==
Christian Rantzau i Dansk biografisk leksikon
Erlend Sæterstøl

Erlend Sæterstøl (født 7. januar 1975 i Åsane) er en norsk tidligere sprinter. Hans bestenotering på 10.31 på 100 meter fra juni 1996 er per 2018 åttende beste tid gjennom tidene i Norge. Han er også per 2014 norsk rekordholder på den noe uvanlige distansen 200 meter hekk med tiden 23.28 fra 1995.
Sæterstøl har fire individuelle NM-medaljer og flere fra stafett for IL Gular. Han var med på laget som i 2001 satte norsk rekord på 1000 meter stafett. Han løp da sammen med Kenneth Halhjem, Thomas Mellin-Olsen og Quincy Douglas. Rekorden står som gjeldende norsk rekord per 2014.
Han gikk på Kyrkjekrinsen skole og siden U. Pihl videregående skole fra 1991 til 1994. Han arbeider for Olympiatoppens avdeling vest i Bergen.


== Referanser ==


== Eksterne lenker ==
(en) Erlend Sæterstøl – World Athletics 
friidrett.no: bestenoteringer S
Fernando Ramírez

Fernando Ramírez (født 30. mai 1974 i Santo Domingo) er en norsk tidligere sprinter. Hans bestenotering på 10,33 på 100 meter fra juli 1995 er per 2014 8. beste tid gjennom tidene i Norge. Ramirez var lenge norsk rekordholder på 60 meter innendørs med tiden 6,57 sek fra 1996.
Ramirez har en individuelle NM-medalje fra hovedmesterskapet, men flere fra NM innendørs og fra stafett for IL i BUL. Han var med på laget som i 1997 satte norsk rekord på 4 x 100 meter stafett. Han løp da sammen med John Ertzgaard, Per Ivar Sivle og Geir Moen. Rekorden står som gjeldende norsk rekord for landslag per 2014.
Han gikk på Wang videregående skole fra 1990 til 1993. Han arbeider som trener innen friidrett, og har blant annet trent det dominikanske landslaget i sprint.


== Referanser ==


== Eksterne lenker ==
(en) Fernando Ramírez – World Athletics 
(no) friidrett.no: bestenoteringer R
Sportsåret 1997

Sportsåret 1997 er en oversikt over hendelser, resultater, fødte og avdøde personer med tilknytning til sport i 1997.


== Prisvinnere ==


== Første kvartal ==


== Andre kvartal ==


== Tredje kvartal ==


== Fjerde kvartal ==


== Fødsler ==
19. mars – Rūta Meilutytė, litauisk svømmer, olympisk mester 2012
3. mai – Erik Andersson, svensk fotballspiller


== Dødsfall ==


=== Januar ===
5. januar – Prins Bertil av Sverige, svensk idrettsprofil (født 1912)
21. januar – Gunnar Galin, svensk bandyspiller (født 1902)


=== Februar ===
2. februar – Erich Eliskases, østerriksk og argentinsk sjakkspiller (født 1911)
6. februar – Roger Laurent, belgisk (født 1911)


=== Mars ===
11. mars – Stefan Fernholm, svensk diskoskaster (født 1959)
20. mars – Tony Zale, amerikansk bokser (født 1911)


=== April ===
3. april – Per Laurendz, norsk fotballspiller (født 1916)
23. april – Denis Compton, engelsk cricket- og fotballspiller (født 1918)


=== Mai ===
11. mai – Arne Bergström, svensk idrettsleder, 83


=== Juni ===
20. juni – John Akii-Bua, ugandisk friidrettsutøver (født 1949)
26. juni – Don Hutson, amerikansk fotballspiller (amerikansk) og trener (født 1911)


=== Juli ===
23. juli – Chuhei Nambu, japansk friidrettsutøver, OL-gull (født 1904)
25. juli – Ben Hogan, amerikansk golfspiller (født 1912)
31. juli – Sten Ahlner, svensk fotballdommer og idrettsleder (81, født 1915)


=== August ===


=== September ===


=== Oktober ===


=== November ===
14. november – Eddie Arcaro, amerikansk jockey (født 1916)
30. november – Shamo Quaye, ghanesisk fotballspiller (født 1971)


=== Desember ===
7. desember – Billy Bremner, skotsk fotballspiller (født 1942)
8. desember - Roger Carlsson, svensk håndballtrener (født 1945)
21. desember - Kjell P. Dahlström, 59, svensk travtrener (født 1938)


== Referanser ==
Verdensrekordhistorikk på 400 m fri

Den første verdensrekorden på 400 meter fri for menn på langbane (50 meter) svømming ble anerkjent av Det internasjonale svømmeforbundet (FINA) i 1908. For svømmeøvelser på kortbane (25 meter) ble rekorder anerkjent fra 3. mars 1991.


== Menn ==


=== Langbane ===


=== Kortbane ===


== Kvinner ==


=== Langbane ===


=== Kortbane ===


== Referanser ==


== Eksterne lenker ==
International Olympic Committee
Sports Records Arkivert 6. juni 2011 hos Wayback Machine.
New Zealand Short Course Open Records
Jomfrubråtveien (Oslo)

Jomfrubråtveien (21-89, 28-88) er en vei på Ekeberg i bydel Nordstrand i Oslo. Den går fra Kongsveien ved Sjømannsskolen til Ekebergveien.
Navnet var gammelt da det ble offisielt vedtatt i 1923, etter gården Jomfrubråten (i nr. 47), som den var gårdsvei til i sin tid.


== Bebyggelse ==
Nr. 23: Elverhøy (gnr./bnr. 152/11), der hovedhuset fra 1878 fortsatt står, mens de andre bygningene ble revet i 1995
Nr. 27-29: 8 rekkehus (ark. Dragan Trifunovic) oppført 1981–1982
Nr. 30: Midtgården, arbeiderbolig fra 1850-årene, bygget om til leiligheter
Nr. 32: To rekkehus (oppført 1991) og et rehabilitert hus fra skjenkestedet Nordgården (gnr./bnr. 152/77) fra 1850-årene i OBOS-borettslag for seniorer
Nr. 39: To gamle furuer er et fredet naturminne
Nr. 41: Lille Jomfrubråten (gnr./bnr. 152/17)
Nr. 47: Jomfrubråten (gnr./bnr. 152/111), delvis bevart gårdsanlegg på en gård med gamle aner
Nr. 50: Villa Lidskjalv, nybarokk villa fra 1929 (ark. Sverre Knudsen)
Nr. 58: Villa Fenia, nybarokk villa fra 1917, ombygget til tomannsbolig ca. 1950Ekeberg krigskirkegård lå på oversiden av den nordlige delen av veien.


== Referanser ==


== Kilder ==
Knut Are Tvedt, red. (2010). «Jomfrubråtveien». Oslo byleksikon (5. utg.). Oslo: Kunnskapsforlaget. s. 285. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (J)». Oslo kommune. Arkivert fra originalen 29. juli 2014. Besøkt 22. august 2015.
Lettvintveien (Oslo)

Lettvintveien (29-49B, 32-52D) er en vei på Grefsen i bydel Nordre Aker i Oslo. Den går fra Kjelsåsveien til Lindealleen.
Veien fikk navn i 1915. Det har sin bakgrunn i at gården Åsenløkka, som lå omtrent ved krysset mellom Kjelsåsveien og Lofthusveien, også ble kalt «Lettvinten».
Veien har for det meste bolighus. På hjørnet ved Grefsenveien er flere butikker. I nr. 40 var tidligere Grefsen bedehus, som ble nedlagt i 2007 og ombygget til boliger. Den ble i sin tid brukt som interimskirke før Grefsen kirke stod klar.


== Kilder ==
Knut Are Tvedt, red. (2010). «Lettvintveien». Oslo byleksikon (5. utg.). Oslo: Kunnskapsforlaget. s. 330. ISBN 978-82-573-1760-7. 


== Eksterne lenker ==
Oslo kommunes bydelsoversikt
Deming

Deming er administrativt sete for Luna County i den amerikanske delstaten New Mexico. Folketallet var på 14116 innbyggere i år 2000.
Stedet ble grunnlagt i 1881 og fikk sitt navn etter Mary Ann Deming som var hustru til jernbanemagnaten Charles Crocker.


== Referanser ==


== Eksterne lenker ==
(en) Offisielt nettsted 
(en) Deming, New Mexico – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
Lovisenberggata (Oslo)

Lovisenberggata (3–23D, 2–8) er en gate på Lovisenberg i bydel St. Hanshaugen i Oslo. Den går som blindvei nordøstover fra Geitmyrsveien og ender i området rundt Lovisenberg sykehus.
Gaten fikk navn i 1901 etter løkkeeiendommen Lovisenberg. Begynnelsen av veien het opprinnelig Løkkeberggaten.
Mye av bebyggelsen er knyttet til virksomheten til Stiftelsen Diakonissehuset Lovisenberg, som driver bl.a. sykehuset og høgskolen. Lovisenberg kirke ligger i nr. 9. Nasjonalt folkehelseinstitutt (kortform Folkehelseinstituttet)  har lokaler i nr. 6-8. Lovisenberg diakonale høgskole holder til i nr. 15B.


== Kilder ==
Knut Are Tvedt, red. (2010). «Lovisenberggata». Oslo byleksikon (5. utg.). Oslo: Kunnskapsforlaget. s. 341-342. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Cataingan

Cataingan (Bayan ng Cataingan) er en kommune på Filippinene. Kommunen tilhører provinsen Masbate og ligger på øya med samme navn. Folkemengden er på 50 327 innbyggere.


== Barangayer ==
Cataingan deles inn i 36 barangayer.


== Referanser ==


== Eksterne lenker ==
2018 Philippine Standard Geographic Code (PSGC) Philippine Statistics Authority
2015 Census of Population and Housing Report Philippine Statistics Authority
Siegfried Böhm

Siegfried Böhm (født 20. august 1928 i Plauen i Tyskland, død 4. mai 1980 i Berlin-Karlshorst) var en SED-politiker og finansminister i DDR.


== Liv og virke ==


=== Bakgrunn ===
Siegfried Böhm ble født inn i en arbeiderfamilie, var fra 1947 medlem av Freie Deutsche Jugend fra 1947 og fra 1948 av SED. Han studerte ved daværende Karl Marx-universitetet i Leipzig fra 1954 til 1958.


=== Økonomisk liberalisering ===
Siegfried Böhm var fra 1963 leder av avdelingen for planlegging og finanser i SEDs sentralkomite og talsmann for  Det nye økonomisk systemet for planlegging og ledelse i DDR (Neue Ökonomische System der Planung und Leitung der Volkswirtschaft (NÖS eller NÖSPL)). NÖS inneholdt elementer av tillemping til et markedsøkonomisk system. Blant annet skulle bedriftenes produksjonsmidler balanseføres til dagens og ikke en bestemt historisk verdi, investeringer skulle ikke være statsstyrte, men foretas av bedriftsøkonomiske samfunnsøkonomiske hensyn, bedriftene skulle i noen utstrekning selv bestemme hva de skulle produsere og ledelsen kunne premieres etter oppnådd resultat. Reformene ble ikke gjennomført, idet de ble motarbeidet av konservative kommunister, blant andre den senere statsleder Erich Honecker.


=== Finansminister og myteomspunnet død ===
I 1960 overtok Böhm som DDRs finansminister, en stilling han holdt helt til sin død. Han ble i 1980 funnet skutt sammen med sin kone og hans død ble den gang og siden, registrert som selvmord.  Etterforskningen ble foretatt av Stasi, som kom til at Böhms hustru hadde skutt sin mann med hans tjenestevåpen, fordi han skulle ha planlagt å forlate familien. Så skulle hun ha skutt seg selv. Familien Böhm betvilte dette. Andre har knyttet Böhms død til DDR-ledelsens angivelige drapskommando. Som motiv for et slikt drap er det vist til at Siegfried Böhm var i strid med DDRs politbyrå, som følge av hans kritikk av en utbredt illegal gull- og valutahandel i DDR. 


== Referanser ==
Tømmerås skole

Tømmerås skole er en barneskole med 400 elever i Svelvik i Drammen kommune. Skolen åpnet i 1989 og ble påbygd i 2003. Tømmerås skole har egen turnhall. 


== Referanser ==
Suhms gate

Suhms gate kan henvise til følgende gater oppkalt etter den danske historikeren og boksamleren Peter Frederik Suhm:

Suhms gate (Oslo)
Suhms gate (Trondheim)
Suhmsgade (København)
Skarpsnogata

Skarpsnogata kan vise til følgende veier eller gater i Norge:

Skarpsnogata (Oslo)
Skarpsnogata (Hole)